Ifølge forsvarsadvokat Betina Hald Engmark, så ved Peter Madsen ikke, hvorfor den svenske journalist døde på ubåden. Den forklaring kommer to døgn efter Københavns Politi meldte noget andet ud

To døgn efter Københavns Politi gik ud og fortalte, at Peter Madsen havde forklaret, at Kim Wall døde på grund af en kulilteforgiftning på ubåden, fortæller forsvarsadvokat Betina Hald Engmark, at de oplysninger er decideret forkerte.

Overfor TV2 og BT fortæller forsvarsadvokaten, at den pressemeddelelse, som blev udsendt af Københavns Politi i mandags, ikke passer.

Det samme bekræfter hun overfor Ekstra Bladet.

- De har citeret min klient fejlagtigt, når de siger, at han har udtalt, at Kim Wall er død af kulilteforgifning, for det han aldrig sagt, siger hun.

- Men har han talt om kulilte?

- Han har talt om, at der var udstødningsgasser i ubåden herunder kulite.

- Men han har ikke nævnt det som en mulig dødsårsag?

- Han har sagt, at han ikke ved, hvad dødsårsagen er.

Peter Madsen skifter forklaring: Løgn på løgn på løgn

Ifølge hans forsvarer har politiet tolket en forklaring, Peter Madsen har afgivet i et lukket politiforhør på en forkert måde.

Betina Hald Engmark forklarer, at hun har indsendt spørgsmål til politiet og anklageren for at få en forklaring på pressemeddelelsens indhold.

Men da det ikke er gået igennem, har hun valgt at gå til pressen.

- Jeg havde ikke tid til at gøre noget mandag, da jeg havde travlt med at besøge min klient. Men da jeg bliver opmærksom, hvad det er politiet, har sendt ud i sin pressemeddelelse, så gør jeg det, at jeg kontakter anklageren, siger hun og fortsætter:

- Jeg skriver i en mail i går, at det er uhensigtsmæssigt, at der er blevet sagt sådan, da det ikke er det, der fremgår af afhøringsrapporten, siger hun.

Ekstra Bladet har været i kontakt med drabschef Jens Møller, som ikke mener, at der tale om en fejlfortolkning.

- Vi skal præcisere, at Peter Madsen har forklaret, at hun kan være død af en kulilteforgiftning, men at han ikke har fastslået, at det er dødsårsagen, siger han og fortsætter:

- Han bringer selv kulilte ind som en mulig dødsårsag, men han siger ikke, at det er det, siger Jens Møller.

Politiet jagter forsvundne spor: Derfor er mobilerne vigtige

Tilføjede ny sigtelse

Peter Madsen er sigtet for at have dræbt Kim Wall på ukendt måde i ubåden Nautilus. Det skete, efter han sejlede ud med hende om aftenen den 10. august.

Han nægter fortsat at have dræbt hende, men efter at have ændret forklaring et par gange har han nu tilstået, at det var ham, der efter hendes død parterede Kim Wall og smed hende over bord.

Raket- og ubådsbyggeren er desuden sigtet for anden kønslig omgang end samleje under skærpende omstændigheder. Denne sigtelse sker med baggrund i de 14 stiklæssioner, der er tilført Kim Walls i og omkring kønsdelene.

Peter Madsen nægter sig skyldig i dette forhold.

Retssagen mod Peter Madsen er planlagt til at begynde i Københavns Byret den 8. marts, og der er afsat otte retsdage til sagen.